फोर्स गुरखा: बड़े-बड़े एसयूवी के पानी पियावे के तैयारी
नई दिल्ली - फोर्स मोटर फरवरी में “गुरखा एसयूवी” के लॉंच कईले रहे, लेकिन लॉंच कईला के बावजूद कंपनी अभी ले एकरा के बिक्री खातिर उपलब्ध ना करावे सकल रहे।
कंपनी फरवरी में ए गाड़ी के दाम, विशेषता अवरू तमाम जानकारी के सार्वजनिक क चुकल बिया, लेकिन एकरा बावजूद देर होखे के पीछे कारण बतवलस। कंपनी कहलस - हमनी के अलग-अलग ऑटो एक्स्पो में मिलल प्रतिक्रिया अवरू सुझाव के एक गाड़ी में शामिल कईल चाहत रहनी’जा, गाड़ी के अवरू बेहतर बनावे खातिर इ बहुत जरूरी भी बाटे, अब हमनी के गाड़ी बिक्री खातिर तैयार बिया।
कंपनी के प्रबंध निदेशक प्रसन फिरोडिया कहले - टेस्ट ड्राइव में अलग-अलग लोग से मिलल सुझाव के कंपनी “फोर्स गुरखा” में शामिल कईलस। छोट से छोट बात के पूरा ध्यान राखल गईल, एकरा बाद इ कहल जा सकता गाड़ी हर तरह के सड़क प एक निहन अनुभव देवे खातिर पूरा तरीका से तैयार बिया अवरू सितंबर 2014 से बिक्री खातिर उपलब्ध रही।
“फोर्स गुरखा” में 2.6 लिटर मर्सिडीज ओएम 616 टर्बो चार्जड इंटरकूल्ड इंजिन लागल बा, जेकरा से 85 बीएचपी (3,200 rpm) के ताकत अवरू 230 Nm (1,800 - 2,000 rpm) के टॉर्क मिली।
गाड़ी फोर व्हील ड्राइव बिया, मतलब कि इंजिन के ताकत चारो पहिया में बराबर दिहल गईल बा। एकरा से कीचड़-पांकी वाला राह में गाड़ी के अटके के संभावना कम हो जाला। चारो पहिया के ताकत मिले अगर एक-आध पहिया के सोझा मुश्किल राह भी बा, त बकीया पहिया ओकरा के आगे बढ़े में मदद करेले।
कंपनी के अनुसार, “फोर्स गुरखा” शुरुवात में तीन रंग में उपलब्ध होई। संगही, 3 साल भा 3,00,000 किलोमीटर के वारंटी भी मिली। गाड़ी के दिल्ली में एक्स-शोरूम कीमत 6.25 रुपया से 8.25 के बीय रही।
हालांकि, कंपनी के दावा बा कि विशेषज्ञ लोग के सलाह प गाड़ी में महीन से महीन चीज़ के ध्यान राखल गईल बा, लेकिन इ गाड़ी सड़क प कईसन नतिजा देतिया, इ अभी देखल बाकी बा।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva